ii/i C. PLINII HIST. NAT. LIB. XVII. 



teriora mutantur , ex olea in oleastrum , ex candida 

 uva et fico , in ni gras : ut Laodiceae , Xerxis adventn 

 platano in oleam mutata : qualibus ostentis Aristandri 

 apud Graecos volumen scatet, ne in infinitum abeamus: 

 apud nos vero C. Epidii commentarii , in quibus arbores 

 locutae quoque reperiuntur. Subsedit in Cumano arbor 

 gravi ostento, paulo ante Pompeii Magni bella civilia, 

 paucis ramis eminentibus. Inventum Sibyllinis libris in- 

 ternecionem hominum fore , tantoque eam majorem , 

 quanto propius ab Urbe postea facta esset. Sunt prodi- 

 gia , et quum alienis locis enascuntur , ut in capitibus 

 statuarum , vel aris , et quum in arboribus ipsis alienae. 

 Ficus in lauro nata est Cyzici ante obsidionem. Simili 

 modo Trallibus palma in basi Caesaris dictatoris circa 

 bella civilia ejus. Necnon et Romse in Capitolio in ca- 

 pite Jovis bello Persei enata palma , victoriam trium- 

 phosque portendit : bac tempestatibus prostrata, eodem 

 loco ficus enata est , M. Messal , C. Cassii censorum 

 lustro. A quo tempore pudicitiam subversam Piso gravis 

 auctor prodidit. 



